
[Tämä on tutkittavan tiedotteen mallipohja. Tiedote sisältää otsikot asioista, joista tutkittaville tulee kertoa. Koska jokainen tutkimus on yksilöllinen ja erilainen, sinun tulee kirjoittaa kohdat juuri omaan tutkimukseesi sopivaksi. Muokkaa pohja tutkimukseesi ja kohderyhmällesi sopivaksi. 

Tutkittavalle annettava tiedote tulee kirjoittaa tutkittavan ymmärtämällä kielellä. Pyri selkeään ja tiiviiseen ilmaisuun ja ota huomioon tutkittavien tietämys ja taustat. Vaikeasti ymmärrettävää tieteellistä terminologiaa tulee välttää. Mikäli kohderyhmiä on useita, jokaiselle ryhmälle annetaan tarvittaessa oma tiedote. Lapsille ja nuorille annettavassa tiedotteessa on huomioitava lasten ja nuorten ikätaso ja ymmärrys. Tiedotteessa tulee välttää käskeviä ja houkuttelevia ilmaisuja.

Mikäli tutkimuksessasi kerätään myös henkilötietoja, on tiedotteen lisäksi täytettävä tutkimuksen tietosuojailmoitus, jossa kuvataan tarkemmin, kuinka tutkittavien henkilötietoja käsitellään.

Huom! Tämä pohja ei sovellu lääketieteellisistä tutkimuksista annetun lain (488/1999) alaisiin tutkimuksiin.

Kun olet täyttänyt tiedotteen, poista ohjeistukset ja esimerkkitekstit.]

Tiedote tutkimuksesta
[Kirjoita tähän tutkimuksen nimi. Käytä kaikissa tutkimusta koskevissa dokumenteissa samaa nimeä.]

Pyyntö osallistua tutkimukseen

Sinua pyydetään osallistumaan tutkimukseen, jossa tutkitaan [kirjoita tähän lyhyt ja ymmärrettävä kuvaus tutkimuksen tarkoituksesta ja tavoitteesta]. Tämä tiedote kuvaa tutkimusta ja siihen osallistumista. 

Sinua pyydetään osallistumaan tähän tutkimukseen, koska [tarvittava selvitys siitä, miksi tutkittava sopii tutkimukseen]. 

Vapaaehtoisuus

Tutkimukseen osallistuminen on vapaaehtoista. Voit kieltäytyä osallistumasta tutkimukseen, keskeyttää tutkimuksen tai peruuttaa antamasi suostumuksen osallistua tutkimukseen milloin tahansa syytä ilmoittamatta ilman, että se vaikuttaa kielteisesti [sinuun, opintoihisi, työhösi, oikeuteesi saada hoitoa, oikeuteesi saada palveluita jne. Kerro myös, miten keskeyttäminen tai suostumuksen peruuttaminen tapahtuu. Jos tutkittavat rekrytoidaan pienestä ryhmästä, ryhmäpaine voi vaikuttaa vapaaehtoiseen osallistumiseen. Tällöin on tärkeää täsmentää, että tutkimukseen osallistumisella tai osallistumattomuudella ei ole vaikutuksia tutkittavan kohteluun yhteisössä (esimerkiksi koulussa tai hoitolaitoksessa)]. 

Keskeyttäessäsi tutkimukseen osallistumisesi tai peruuttaessasi antamasi suostumuksen osallistua tutkimukseen, sinusta siihen mennessä kerättyjä tietoja voidaan käyttää osana tutkimusaineistoa tietosuojaselosteessa kuvatulla tavalla.

Tutkimuksen toteuttaja ja rahoittaja 
Tämän tutkimuksen toteuttavat Aalto-yliopiston tutkijat [lisää tähän muut mahdolliset tutkimuksen toteuttavat organisaatiot]. 

Tutkimuksen rahoittaa [lisää tutkimuksen rahoittaja ja mahdolliset eturistiriidat. Mikäli tutkimukselle ei ole ulkopuolista rahoitusta ja olet työsuhteessa Aaltoon, lisää rahoittajaksi Aalto yliopisto].

Tutkimuksen kulku
 
[Lyhyt kuvaus siitä, mitä tutkimukseen osallistuminen tarkoittaa käytännössä, esimerkiksi osallistuminen haastatteluun, vastaaminen kyselyyn tai tutkimuskäynti. Kuvaa myös tutkimuspaikka ja tutkimuksen kesto sekä tapaamisten, kyselyiden tai tutkimuskäyntien lukumäärä, sisältö ja kesto ja mitä tutkittavalta vaaditaan tutkimuskäyntien yhteydessä.]

[Mikäli tutkimuksessa käytetään myös rekisteritietoja, tulee siitä kertoa tiedotteessa] Tutkimuksessa kerättyjä tietoja yhdistetään seuraaviin rekisteritietoihin [luettele rekisterit ja niistä saatavat tiedot].

[Mikäli kyseessä on seurantatutkimus ja aiot olla uudestaan yhteydessä tähän tutkimukseen osallistuviin, tulee siitä kertoa.] Tämä on seurantatutkimus. Sinuun otetaan myöhemmin yhteyttä [kuvaa tässä miten ja koska].

Tutkimuksesta mahdollisesti aiheutuvat hyödyt ja haitat

[Kuvaa, mitä hyötyä tutkimuksesta voi olla tutkittavalle itselleen tai totea, ettei tutkimukseen osallistumisesta ole tutkittavalle henkilökohtaista hyötyä.]

[Kuvaa tarvittaessa tutkimuksesta mahdollisesti koituvat riskit, haitat ja epämukavuudet. Mikäli tutkimustilanne voi herättää epämukavaa oloa tai ahdistusta, voit lisätä seuraavan lauseen] Kerro tutkijalle/haastattelijalle, jos tunnet olosi epämukavaksi tai tutkimus herättää sinussa ahdistavia ajatuksia.

Tutkimuksesta maksettavat korvaukset

[Kuvaa tähän osallistumisesta saatava korvaus tai palkinto tai mikäli tutkimukseen osallistumisesta ei suoriteta mitään korvausta.]:

[Huom! Myös melko vähäarvoiset rahapalkkiot ja kulukorvaukset ovat veronalaista tuloa, ja niiden maksajan tulee ilmoittaa ne Verohallinnon tulorekisteriin. Katso Aallon ohje Koehenkilöiden palkitseminen”https://www.aalto.fi/fi/palvelut/palkkiokaytannot-opetuksessa-ja-tutkimuksessa?check_logged_in=1   

Tutkimukseen osallistumisesta maksettavista palkkioista verottajan sivuilla: https://www.vero.fi/henkiloasiakkaat/verokortti-ja-veroilmoitus/tulot/ansiotulot/gallupit-kyselyt-ja-tutkimukset/.]

Henkilötietojen käsittely

Tutkimuksessa kerättäviä henkilötietoja käsitellään tietosuoja-asetuksen mukaisesti ja tietosuojailmoituksessa tarkemmin kuvatulla tavalla (ks. tietosuojailmoitus). 

[Huomaa, että tutkittava voidaan tunnistaa paitsi suorista tunnistetiedoista (esimerkiksi nimi, ääni, sähköpostiosoite, kasvokuva) myös epäsuorista tunnisteista (esimerkiksi sukupuoli, ikä, koulutus, tulot, kansallisuus, etninen tausta, asuinalue). Kuvaa myös, mikäli tutkittavat on tarkoitus tunnistaa tutkimuksen tuloksista ja julkaisuista, esimerkiksi silloin, kun tutkimuksen kohteena ovat poliitikot, urheilijat, taiteilijat tai muut tunnetut henkilöt ja tutkimuksen kannalta tutkittavien tunnistaminen on oleellista. Mainitse myös, jos henkilöillä on mahdollisuus itse päättää tietojensa julkaisemisesta. Henkilötietojen julkaisemisen on aina oltava sekä tutkimuksellisesti että eettisesti perusteltua.]

[Ohessa mallilauseke, jonka voit lisätä, mikäli tutkimukseen osallistujat luovat tekijänoikeutta nauttivaa aineistoa ja haluat kuvata tai muuten tallentaa teoksia ja julkaista niitä:] Osana tutkimusta on mahdollista julkaista tekijänoikeudella suojattua materiaalia, johon liittyen sinulla on oikeus tulla mainituksi teoksen tekijänä. Voit päättää, haluatko tulla mainituksi omalla nimelläsi, pseudonyymillä tai pysyä anonyymina tekijänä. Tutkija kysyy sinulta nimenomaisen suostumuksesi teoksen julkaisuun ja tekijän nimeämiseen liittyen. 

Vakuutusturva

[Lisää vakuutusta koskeva kirjaus, mikäli tutkimuksessa voi aiheutua tutkittaville vahinkoa. Yleensä haastattelu ja kyselytutkimuksissa vahinkojen aiheutuminen ei ole mahdollista, joten tällaisiin tutkimuksiin vakuutuslauseketta ei tarvitse lisätä. Aalto yliopiston vakuutus on kansainvälinen, mutta siinä on tiettyjä poikkeuksia, tarkista täältä (soveltuva vakuutus on taulukossa listattu “Toiminnan ja tuote-vastuuvakuutus"): Vakuutukset | Aalto-yliopisto]

Tutkimukseen osallistujat ovat vakuutettuja Aalto-yliopiston toimesta. Vakuutus kattaa tutkimuksen aikana tutkimuksesta johtuen tapahtuneet tapaturmat tai vahingot. 

Satunnaislöydökset

[Lisää satunnaislöydöksiä koskeva kirjaus vain, mikäli käytät tutkimuksessa sellaisia menetelmiä, joissa satunnaislöydökset ovat mahdollisia, esim. MRI kuvaus]. 

Tutkimuksessa käytetyt testit eivät ole suunniteltu antamaan kliinistä tietoa. Tästä huolimatta, mikäli tukittavalle tehdyt testit paljastavat epätavallisen ja odottamattoman löydöksen, josta tukittava ei ole tietoinen, konsultoidaan asianmukaisen alan erikoislääkäriä löydöksestä. Erikoislääkärin arvion perusteella rekisteröidylle voidaan suositella hakeutumaan lisätutkimuksiin.

Lisätietojen antajan yhteystiedot

[Henkilö, rooli tutkimuksessa]. 

[Yllä tulee olla nimettynä ainakin koordinoiva tutkija, johon tutkittavien yhteydenotot halutaan mahdollisesti ohjata ja tutkimuksesta vastaava henkilö (PI).]

